paragraph_text: Plečko je jedan je od pionira u nizu alternativnih područja kao joga, transcendentalna meditacija, bioenergija, psihotronika i alternativna duhovnost. U najgledanijoj TV emisiji „Nedjeljno podne“ prvi puta objašnjava tibetanski budizam i prvi je Jugoslaven koji je objavio intervjue s joga guruom Maharishi Mahesh Yogijem (1918.-2008.) i Dalaj Lamom (* 1935.) i s nizom drugih duhovnih učitelja, ali i uglednih znanstvenika kao što je hrvatski nobelovac iz kemije Vladimir Prelog (1906.-1998.).